
MARIJAMPOLĖS PROFESINIO RENGIMO CENTRAS
RESPUBLIKINĖS KONFERENCIJOS
„SUAUGUSIŲJŲ MOKYMAS/IS IR PROFESINIS RENGIMAS“ 
NUOSTATAI
I. BENDROJI DALIS

1. Respublikinės konferencijos „Suaugusiųjų mokymas/is ir profesinis rengimas“ nuostatai reglamentuoja konferencijos tikslą, uždavinius, rengėjus, dalyvius, pranešimų tematiką, organizavimo ir vykdymo tvarką. 
2. Konferencija organizuojama siekiant geresnės suaugusiųjų švietimo, profesinio rengimo ir mokymo kokybės ir efektyvumo Lietuvoje. 

II. KONFERENCIJOS TIKLSAS IR UŽDAVINIAI

3. Tikslas: siekiant didinti suaugusių asmenų dalyvavimą mokymosi visą gyvenimą procese, keistis žiniomis ir patirtimi, kaip tobulinti suaugusiųjų mokymo/si, profesinio rengimo, bei neformaliojo suaugusiųjų švietimo procesą. 
4. Uždaviniai: 
4.1. Gilinti suaugusiųjų mokytojų žinias, plėtoti gebėjimus, įgūdžius ir vertybines nuostatas, padedančias giliau suvokti suaugusiųjų mokymo/si ypatumus ir specifiką;
4.2. Pasidalinti gerąja patirtimi, kaip tobulinti suaugusiųjų mokymo/si ir profesinio rengimo proceso strategijas, būdus ir metodikas;
4.3. Skleisti inovatyvaus suaugusiųjų mokymo(si) ir profesinio rengimo idėjas;
4.4. Tobulinti mokytojų andragogines kompetencijas ir stiprinti bendruosius jų gebėjimus. 

III. KONFERENCIJOS RENGĖJAI

5. Marijampolės profesinio rengimo centras, Kauno g. 117, 68223 Marijampolė. 
Telefonas  +370 630 23333 El. paštas mprcentras@mprc.lt
6. Marijampolės Meilės Lukšienės švietimo centras, P. Butlerienės g. 3, 68306 Marijampolė. 
Telefonas +370 343 91401 El. paštas  sc.marijampole@gmail.com 

IV. DALYVIAI

7. Respublikos suaugusiųjų mokymo institucijų, profesinio rengimo centrų, profesinių mokyklų, kolegijų ir kitų profesinio mokymo įstaigų, įgyvendinančių suaugusiųjų aukštąjį koleginį, pagrindinį ir vidurinį ugdymą, neformaliojo suaugusiųjų švietimo programas, vykdančių profesinį tęsinį suaugusiųjų rengimą ir mokymą, vadovai ir jų pavaduotojai, suaugusiųjų mokytojai, profesinio rengimo ir mokymo mokytojai, švietimo pagalbos ir/ar kiti specialistai. 

V. KONFERENCIJOS ORGANIZAVIMO TVARKA

8. Konferencijos data – 2023 m. lapkričio 23 d., 10.00 val.
9. Konferencijos vieta – Marijampolės profesinio rengimo centras, Kauno g. 117, 68223 Marijampolė.
10. Dalyviai gali būti klausytojai arba/ir pranešėjai. 
11. Pranešėjai:
11.1. parengia žodinius, stendinius arba vaizdo pranešimus, kurių tematika atspindėtų temas, pateiktas VI Nuostatų dalyje. Pranešimų trukmė –15-20 min. Stendinius pranešimus atsivežti konferencijos dieną prieš registracijos pradžią. 
11.2. užpildytą pranešėjo registracijos anketą (1 priedas) iki 2023 m. lapkričio 3 d. siųsti el. p. romute.konceviciene@mprc.lt 
13. Registracija nuo lapkričio 6 d. bus vykdoma per SEMI+ sistemą (htt://www.semiplius.lt/).
14. Informacija apie konferenciją teikia Marijampolės profesinio rengimo centro direktoriaus pavaduotoja ugdymui V. Undzėnienė tel. +370 645 70161 el. p. vida.undzeniene@mprc.lt  arba Marijampolės profesinio rengimo centro biologijos mokytoja metodininkė ir Marijampolės Meilės Lukšienės švietimo centro metodininkė R. Koncevičienė tel. +370 612 71505, el. p. romute.konceviciene@mprc.lt 

VI. PRANEŠIMŲ TEMATIKA

15. Iniciatyvos, skatinančios suaugusiųjų dalyvavimą mokymosi visą gyvenimą procese (MVG)
Neformaliojo suaugusiųjų švietimo plėtra, MVG paslaugų kokybės gerinimas, sąlygos padedančios ugdyti, atnaujinti ir tobulinti įgūdžius, kurie leidžia ilgiau išlikti darbo rinkoje, sprendžia nedarbo problemas ir mažina socialinę atskirtį.
16. Suaugusiųjų bendrasis ugdymas, profesinis rengimas bei tęstinis mokymas, aukštasis koleginis išsilavinimas (įskaitant ir nuteistuosius)
Suaugusiųjų mokymo/si ir profesinio rengimo bei mokymo svarba, būdai ir metodai, padedantys geriau pažinti besimokančiųjų mokymosi ypatumus ir specifiką kurti ir palaikyti suaugusiems asmenims mokymuisi tinkamą aplinką, pozityvius tarpusavio santykius ir kt. 
17. Mokėjimo/gebėjimo mokytis kompetencijos gilinimas 
Suaugusiųjų asmenų mokėjimo mokytis kompetencijos stiprinimas, mokymosi svarbos suvokimas, būdai, padedantys pažinti save, įvertinti asmenines galias ir išorinius išteklius, gebėjimas mokytis iš kitų ir savo asmeninės patirties, refleksijos ir kt. 
18. Pagalba suaugusiam mokiniui pamokoje 
Mokymo(si) individualizavimas ir diferencijavimas, dėmesys skirtingų gebėjimų mokinių mokymosi poreikiams ir jų ugdymo organizavimas pamokoje, specialiųjų poreikių mokinių ugdymo patirtis, darbo su mokymosi sunkumais turinčiais mokiniais strategijos ir kt. 
19. Nuteistųjų mokymo(si) organizavimas ir vykdymas 
Nuteistųjų motyvacijos nuolatiniam mokymuisi didinimas, bendrųjų gebėjimų ugdymo galimybės, palankios mokymosi aplinkos kūrimas ryšio tarp pataisos namų administracijos ir mokyklos stiprinimo  geroji praktika, nuteistųjų kūrybinių galių, meninio ugdymo, naujų ugdymo formų atradimo galimybių pristatymas ir kt. 
20. Kita andragoginė praktika
Užsienio šalių patirtis, organizuojant ir vykdant suaugusiųjų (įskaitant ir nuteistuosius) mokymą(si) bei galimybių pritaikyti šią patirtį Lietuvoje paieška ir kt. 

IV. BAIGIAMOJI DALIS

21. Visiems konferencijos dalyviams bus išduoti Marijampolės Meilės Lukšienės švietimo centro kvalifikacijos tobulinimo pažymėjimai ir/arba pažymos pranešėjams/lektoriams.
22. Apie konferenciją bus skelbiama spaudoje bei internetinėse svetainėse: Marijampolės profesinio rengimo centro https://www.mprc.lt/ ir Marijampolės Meilės Lukšienės Švietimo http://www.marsc.lt/,  todėl konferencijos dalyvių pranešimai, nuotraukos ar kita su konferencija susijusi medžiaga gali būti viešinima. 
23. Konferencijos koordinatorė Marijampolės Meilės Lukšienės švietimo centro metodininkė ir Profesinio rengimo centro biologijos mokytoja metodininkė R. Koncevičienė tel. +370 612  71505, el. p. romute.konceviciene@mprc.lt
___________________________

